ΠΕΡΙΕΧΟΜΕΝΑ
ΑΠΟΦΑΣΕΙΣ
Χορήγηση άδειας Κέντρου Δια Βίου Μάθησης
(Κ.Δ.Β.Μ.) του ν.  4763/2020 (Α’  254) στο νομικό
πρόσωπο με την επωνυμία «ROBERT BOSCH
ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ
ΚΑΙ ΗΛΕΚΤΡΟΛΟΓΙΚΩΝ ΠΡΟΪΟΝΤΩΝ» και τον διακριτικό τίτλο «Robert Bosch Μονοπρόσωπη Α.Ε.
Κέντρο Τεχνικής Εκπαίδευσης Κ.Δ.Β.Μ.».
Καθιέρωση με αμοιβή απογευματινής υπερωριακής εργασίας, καθώς και υπερωριακής εργασίας
κατά τις νυχτερινές ώρες ή κατά τις Κυριακές και
εξαιρέσιμες ημέρες εργασίας, του μόνιμου προσωπικού και του προσωπικού με σχέση εργασίας
Ιδιωτικού Δικαίου του Π.Γ.Ν.Θ. ΑΧΕΠΑ, για το έτος
2025.
ΑΠΟΦΑΣΕΙΣ
Αριθμ. 14138/Κ6
(1)
Χορήγηση άδειας Κέντρου Δια Βίου Μάθησης
(Κ.Δ.Β.Μ.) του ν. 4763/2020 (Α’ 254) στο νομικό πρόσωπο με την επωνυμία «ROBERT BOSCH
ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΚΑΙ ΗΛΕΚΤΡΟΛΟΓΙΚΩΝ ΠΡΟΪΟΝΤΩΝ» και
τον διακριτικό τίτλο «Robert Bosch Μονοπρόσωπη Α.Ε. Κέντρο Τεχνικής Εκπαίδευσης Κ.Δ.Β.Μ.».
Ο ΠΡΟΪΣΤΑΜΕΝΟΣ
ΤΗΣ ΓΕΝΙΚΗΣ ΔΙΕΥΘΥΝΣΗΣ
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ, ΚΑΤΑΡΤΙΣΗΣ,
ΔΙΑ ΒΙΟΥ ΜΑΘΗΣΗΣ ΚΑΙ ΝΕΟΛΑΙΑΣ
ΤΟΥ ΥΠΟΥΡΓΕΙΟΥ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Τις διατάξεις:
α) Του άρθρου 53 του ν. 4763/2020 «Εθνικό Σύστημα
Επαγγελματικής Εκπαίδευσης, Κατάρτισης και Δια Βίου
Μάθησης, ενσωμάτωση στην ελληνική νομοθεσία της
Οδηγίας (ΕΕ) 2018/958 του Ευρωπαϊκού Κοινοβουλίου
και του Συμβουλίου της 28ης Ιουνίου 2018 σχετικά με
τον έλεγχο αναλογικότητας πριν από τη θέσπιση νέας
νομοθετικής κατοχύρωσης των επαγγελμάτων (EE L 173),
κύρωση της Συμφωνίας μεταξύ της Κυβέρνησης της
Ελληνικής Δημοκρατίας και της Κυβέρνησης της Ομοσπονδιακής Δημοκρατίας της Γερμανίας για το Ελληνο-
γερμανικό Ίδρυμα Νεολαίας και άλλες διατάξεις» (Α’ 254),
β) του ν. 5082/24 «Ενίσχυση του Εθνικού Συστήματος
Επαγγελματικής Εκπαίδευσης και Κατάρτισης και άλλες
επείγουσες διατάξεις» (Α’ 9),
γ) του ν. 4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 - Επείγοντα
Μέτρα Εφαρμογής του ν. 4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-
2016» (Α’ 222) και ειδικότερα της υποπαρ. Θ3 της παρ. Θ.
του άρθρου πρώτου αυτού,
δ) του άρθρου 109 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρ-
νησης, των κυβερνητικών οργάνων και της κεντρικής
δημόσιας διοίκησης» (Α’ 133),
ε) των άρθρων 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184),
στ) του π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α’ 31),
ζ) της παρ. 2 του άρθρου 6 του π.δ. 84/2019 «Σύσταση
και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
η) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
θ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ι) του π.δ. 2/2024 «Διορισμός Υπουργών και Υφυπουργών» (Α’ 2).
2. Την υπό στοιχεία 141267/Κ6/05-11-2021 απόφαση
του Γενικού Γραμματέα Επαγγελματικής Εκπαίδευσης,
Κατάρτισης, Δια Βίου Μάθησης και Νεολαίας του ΥπουρΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 748
21.02.2025 19:07:19
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 748/20.02.2025
γείου Παιδείας και Θρησκευμάτων, «Καθορισμός όρων,
προϋποθέσεων και διαδικασίας για τη χορήγηση, την
τροποποίηση, τη μεταβίβαση και την ανανέωση άδειας
Κέντρου Δια Βίου Μάθησης (Κ.Δ.Β.Μ.) σε φυσικά, νομικά
πρόσωπα και ενώσεις προσώπων» (Β’ 5159).
3. Την υπό στοιχεία 16388/Κ6/14-02-2022 κοινή απόφαση των Υπουργών Οικονομικών και Παιδείας και
Θρησκευμάτων «Καθορισμός ποσού παραβόλων και
χρηματικών ποσών για ιδιωτικά Κέντρα Δια Βίου Μάθησης (Κ.Δ.Β.Μ.), κατά την παρ. Θ του άρθρου πρώτου
του ν. 4093/2012» (Β’ 686).
4. Την υπό στοιχεία 51041/Γ2/17.05.2024 απόφαση του
Υπηρεσιακού Γραμματέα του Υπουργείου Παιδείας, Θρησκευμάτων και Αθλητισμού «Τοποθέτηση Προϊσταμένου
στην Γενική Διεύθυνση Επαγγελματικής Εκπαίδευσης,
Κατάρτισης, Δια Βίου Μάθησης και Νεολαίας του Υπουργείου Παιδείας, Θρησκευμάτων και Αθλητισμού» (ΑΔΑ:
Ρ6ΡΑ46ΝΚΠΔ-Σ7Β).
5. Την υπό στοιχεία 110530/Υ.ΠΑΙ.Θ.Α/Κ.Π/03-10-2023/
K6 αίτηση του νομικού προσώπου με την επωνυμία
«ROBERT BOSCH ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΚΑΙ ΗΛΕΚΤΡΟΛΟΓΙΚΩΝ ΠΡΟΪΟΝΤΩΝ», με
τα συνημμένα σ’ αυτή δικαιολογητικά.
6. Τη διατύπωση θετικής γνώμης του Δ.Σ. του Εθνικού Οργανισμού Πιστοποίησης Προσόντων και Επαγ-
γελματικού Προσανατολισμού (Ε.Ο.Π.Π.Ε.Π.), ως προς
τη συνδρομή των κτηριολογικών προϋποθέσεων του
ν. 4093/2012, όπως διατυπώθηκε στην υπό στοιχεία
ΔΑ/23499/06-09-2024 απόφαση, της υπ’  αρ. 592ης/
05-09-2024 συνεδρίασης.
7. Το γεγονός ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Τη χορήγηση άδειας Κέντρου Δια Βίου Μάθησης
(Κ.Δ.Β.Μ.) στο νομικό πρόσωπο με την επωνυμία
«ROBERT BOSCH ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ ΗΛΕΚΤΡΟΝΙΚΩΝ ΚΑΙ ΗΛΕΚΤΡΟΛΟΓΙΚΩΝ ΠΡΟΪΟΝΤΩΝ», με
κωδικό αδείας 2514138, τον διακριτικό τίτλο «Robert
Bosch Μονοπρόσωπη Α.Ε. Κέντρο Τεχνικής Εκπαίδευσης
Κ.Δ.Β.Μ.» και με δομή στη διεύθυνση:
ΕΡΧΕΙΑΣ 37, ΤΚ.19400, ΚΟΡΩΠΙ, με δυναμικότητα διακόσια δέκα εννιά (219) άτομα, με πρόσβαση για ΑμεΑ.
Στην παρούσα προσαρτάται η υπό στοιχεία ΔΑ/23499/
06-09-2024 απόφαση του Δ.Σ του Ε.Ο.Π.Π.Ε.Π. περί διατύπωσης θετικής γνώμης ως προς τη συνδρομή των
κτηριολογικών προϋποθέσεων του Κέντρου Δια Βίου
Μάθησης σύμφωνα με τις κείμενες διατάξεις.
Για την ανανέωση της παρούσας άδειας του Κέντρου
Δια Βίου Μάθησης (Κ.Δ.Β.Μ.) ακολουθείται η διαδικασία
της επικαιροποίησης, κατά τα οριζόμενα στην περ. 14
της υποπαρ. Θ3, της παρ. Θ του άρθρου πρώτου του
ν. 4093/2012 (Α’ 222), όπως τροποποιήθηκε και ισχύει.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 7 Φεβρουαρίου 2025
Ο Προϊστάμενος της Γενικής Διεύθυνσης
ΓΕΩΡΓΙΟΣ ΜΑΛΛΙΟΣ
Αριθμ. 2/23
(2)
Καθιέρωση με αμοιβή απογευματινής υπερωριακής εργασίας, καθώς και υπερωριακής εργασί-
ας κατά τις νυχτερινές ώρες ή κατά τις Κυριακές
και εξαιρέσιμες ημέρες εργασίας, του μόνιμου
προσωπικού και του προσωπικού με σχέση εργασίας Ιδιωτικού Δικαίου του Π.Γ.Ν.Θ. ΑΧΕΠΑ, για
το έτος 2025.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΠΑΝΕΠΙΣΤΗΜΙΑΚΟΥ ΝΟΣΟΚΟΜΕΙΟΥ
ΘΕΣΣΑΛΟΝΙΚΗΣ ΑΧΕΠΑ
Έχοντας υπόψη:
1) Τον ν. 4316/2014 (Α’ 270) ιδίως το άρθρο 12 αυτού, τον. 4325/2015 (Α’ 47) ιδίως το άρθρο 33 αυτού,
τον ν. 4351/2015 (Α’ 164) ιδίως το άρθρο 34 αυτού,
τον ν. 4354/2015 (Α’ 176) ιδίως το άρθρο 20 αυτού,
τον ν. 4368/2016 (Α’ 21) ιδίως το άρθρο 42 αυτού, τον
ν. 4486/2017 (Α’ 115) ιδίως το άρθρο 64 αυτού και την
υπό στοιχεία Β1α/40746/29.5.2015 (Β’  1018) κοινή
υπουργική απόφαση.
2) Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
3) Το π.δ. 80/2016 «Ανάληψη υποχρεώσεων από τους
διατάκτες» (Α’ 145).
4) Την υπό στοιχεία Γ4β/Γ.Π.66148/23.12.2024 απόφαση του Υφυπουργού Υγείας «Καθιέρωση με αμοιβή υπε-
ρωριακής, νυχτερινής και εξαιρέσιμων ημερών εργασίας
του μόνιμου προσωπικού και του προσωπικού με σχέση
εργασίας ιδιωτικού δικαίου των Νοσοκομείων του Ε.Σ.Υ.,
ανά Υγειονομική Περιφέρεια» (Β’ 7307), σύμφωνα με την
οποία, από τις πιστώσεις του προϋπολογισμού οικονομικού έτους 2025 του Υπουργείου Υγείας, κατανεμήθηκε
για την 4η Υ.Πε. Μακεδονίας και Θράκης, συνολική δαπάνη ύψους 9.866.300,00€ για την καθιέρωση με αμοιβή
υπερωριακής, νυχτερινής και εξαιρέσιμων ημερών εργασίας 3.463.085 ωρών, για 8.391 μόνιμους υπαλλήλους
και υπαλλήλους με σχέση εργασίας Ιδιωτικού Δικαίου
διαφόρων κλάδων και ειδικοτήτων (πλην ιατρών) των
Νοσηλευτικών Ιδρυμάτων.
5) Την υπ’ αρ. 1303/10.1.2025 απόφαση του Διοικητή της 4ης Υ.Πε. Μακεδονίας και Θράκης «Καθιέρωση
ανά Νοσοκομείο της 4ης Υ.Πε. Μακεδονίας και Θράκης,
ωρών, ποσών, και αριθμού προσωπικού για Εφημερίες
Ιατρικού Προσωπικού - Επιστημονικού Προσωπικού καθώς και για Υπερωρίες  - Νυχτερινά  - Εξαιρέσιμα
Λοιπού Προσωπικού, έτους 2025» (ΑΔΑ: ΨΝ7ΘΟΠ1ΟΞ4Μ), η οποία κοινοποιήθηκε μέσω ηλεκτρονικού τα-
χυδρομείου στο Νοσοκομείο στις 10.1.2025 (υπ’ αρ.
πρωτ. 1076/10.1.2025 του Νοσοκομείου) και σύμφωνα
με την οποία, στο Π.Γ.Ν.Θ. ΑΧΕΠΑ κατανεμήθηκε ποσό
1.393.300,00€ για την αμοιβή υπερωριακής, νυχτερινής
και εξαιρεσίμων ημερών εργασίας του μόνιμου -ιδιωτικού δικαίου προσωπικού για το χρονικό διάστημα από
1.1.2025 έως 31.12.2025 για 540.690 ώρες σε 1.197 άτομα συνολικά.
6) Την αναγκαιότητα υπερωριακής εργασίας από το
προσωπικό του Νοσοκομείου, προκειμένου να καταστεί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 748/20.02.2025
εφικτή η ασφαλής λειτουργία του σε 24ωρη βάση, η κάλυψη των γενικών εφημεριών και γενικότερα η εύρυθμη
λειτουργία όλων των Υπηρεσιών προκειμένου να είναι
συνεπείς στις υποχρεώσεις τους.
7) Το γεγονός ότι, η ανωτέρω δαπάνη ανώτατου συνολικού ποσού 1.393.300,00€, θα βαρύνει τον προϋπο-
λογισμό του Νοσοκομείου οικονομικού έτους 2025 (ΚΑΕ
0261, 0263).
8) Τον προϋπολογισμό του Νοσοκομείου.
9) Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ και
10) Την εισήγηση του Προέδρου του Διοικητικού Συμβουλίου του Νοσοκομείου, αποφάσισε:
Την έγκριση:
α) Της καθιέρωσης εργασίας με αμοιβή για την απασχόληση υπαλλήλων, όλων των κλάδων και ειδικοτήτων
του μόνιμου προσωπικού και του προσωπικού με σχέση εργασίας Ιδιωτικού Δικαίου του Π.Γ.Ν.Θ. ΑΧΕΠΑ, είτε
καθ’ υπέρβαση του υποχρεωτικού ωραρίου είτε προς
συμπλήρωση του υποχρεωτικού ωραρίου είτε κατά τις
Κυριακές και εξαιρέσιμες ημέρες με την πραγματοποίηση από αυτούς υπερωριακής εργασίας με αμοιβή, κάθε
φορά που χρειάζεται κατά το έτος 2025, για τη διασφάλιση της εύρυθμης και ασφαλούς λειτουργίας του Νοσοκο-
μείου, μέχρι του ανώτατου ορίου που καθορίζεται στην
υπ’ αρ. 1303/10.1.2025 (ΑΔΑ: ΨΝ7ΘΟΡ1Ο-Ξ4Μ) απόφαση του Διοικητή της 4ης Υ.Πε. Μακεδονίας και Θράκης.
β) Της δαπάνης ύψους 1.393.300,00€, για υπερωρίες,
νυχτερινά, εξαιρέσιμα μόνιμου - Ιδιωτικού Δικαίου προσωπικού του Π.Γ.Ν.Θ. ΑΧΕΠΑ, το οποίο θα κατανεμηθεί σε
περίπου 1.197 υπαλλήλους για 540.690 ώρες, σύμφωνα
με την υπ’ αρ. 1303/10.1.2025 (ΑΔΑ: ΨΝ7ΘΟΡ1Ο-Ξ4Μ)
απόφαση του Διοικητή της 4ης Υ.Πε. Μακεδονίας και
Θράκης. Ορίζεται ρητά ότι οι ώρες της απασχόλησης καθ’
υπέρβαση του υποχρεωτικού ωραρίου δεν θα υπερβαίνουν ανά εξάμηνο και ανά υπάλληλο:
- Τις 120 ώρες για απογευματινή υπερωριακή εργασία,
- τις 96 ώρες για υπερωριακή εργασία κατά τις νυχτερινές ώρες ή κατά τις Κυριακές και εξαιρέσιμες ημέρες.
γ) Της ενημέρωσης από τη Διοίκηση του Νοσοκομείου,
των Προϊσταμένων Διευθύνσεων των Υπηρεσιών (Διοικητική, Νοσηλευτική και Τεχνική) του Νοσοκομείου,
για το ποσό του 1.393.300,00€ που κατανεμήθηκε, ως
αποζημίωση για Υπερωρίες, Νυχτερινά Εξαιρέσιμα Μόνιμου - ιδιωτικού δικαίου Προσωπικού, βάσει της υπ’ αρ.
1303/10.1.2025 απόφασης του Διοικητή της 4ης Υ.Πε.
Μακεδονίας και Θράκης με ΑΔΑ: ΨΝ7ΘΟΡ1Ο-Ξ4Μ.
δ) Της απασχόλησης του λοιπού προσωπικού κατά
τις Κυριακές και εξαιρέσιμες ημέρες και την πραγματοποίηση υπερωριακής εργασίας με αμοιβή, η οποία θα
γίνεται σύμφωνα με τα προγράμματα που καταθέτουν οι
προϊστάμενοι των Κλινικών/Τμημάτων/Εργαστηρίων και
εγκρίνονται από τους Προϊσταμένους Διεύθυνσης των
αντίστοιχων Υπηρεσιών μετά το πέρας έκαστου μηνός.
Τα τελικά προγράμματα (εκκαθάριση) θα καταχωρούνται
από τους Προϊστάμενους των Κλινικών/Τμημάτων/Εργαστηρίων μέχρι την 5η εργάσιμη ημέρα του επόμενου
μήνα από αυτόν που αφορούν και στη συνέχεια θα συγκεντρώνονται στο γραφείο Μισθοδοσίας, προκειμένου
να επεξεργασθούν και να προβεί στην εκκαθάριση, την
έκδοση του Χρηματικού Εντάλματος Πληρωμής και την
πληρωμή του μέσω της Ενιαίας Αρχής Πληρωμών (ΕΑΠ).
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 22 Ιανουαρίου 2025
Ο Πρόεδρος
ΠΑΝΑΓΙΩΤΗΣ ΠΑΝΤΕΛΙΑΔΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 748/20.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200748.pdf | Tokens: 14478]